ระเบียบกรมการค้าภายในระเบียบกรมการค้าภายในว่าด้วยการขออนุญาตและการออกหนังสืออนุญาตให้ประกอบการค้าข้าวพ.ศ. ๒๕๔๗ โดยที่เป็นการสมควรแก้ไขระยะเวลาพิจารณาอนุญาตและจัดระบบการออกหนังสืออนุญาตประกอบการค้าข้าวเพื่ออำนวยความสะดวกและลดขั้นตอนการปฏิบัติงานให้ประชาชนได้รับบริการที่รวดเร็วขึ้นอาศัยอำนาจตามความในข้อ๔ แห่งประกาศคณะกรรมการปฏิบัติการตามพระราชบัญญัติการค้าข้าว พุทธศักราช ๒๔๘๙ฉบับที่ ๑๓๗ พ.ศ. ๒๕๓๕ เรื่อง ให้ผู้ประกอบการค้าข้าวขออนุญาตประกอบการค้าข้าวลงวันที่ ๑๗ พฤศจิกายน พ.ศ. ๒๕๓๕ อธิบดีกรมการค้าภายในจึงออกระเบียบ ดังต่อไปนี้ข้อ๑ ระเบียบนี้เรียกว่า ระเบียบกรมการค้าภายในว่าด้วยการขออนุญาตและการออกหนังสืออนุญาตให้ประกอบการค้าข้าว พ.ศ. ๒๕๔๗ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ให้ยกเลิก(๑)ระเบียบกรมการค้าภายใน ว่าด้วยการขออนุญาตและการออกหนังสืออนุญาตให้ประกอบการค้าข้าวพ.ศ. ๒๕๓๒(๒)ระเบียบกรมการค้าภายในว่าด้วยการขออนุญาตและการออกหนังสืออนุญาตให้ประกอบการค้าข้าว (ฉบับที่ ๒) พ.ศ.๒๕๓๙(๓)ประกาศกรมการค้าภายใน เรื่องกำหนดเอกสารที่ใช้เป็นหลักฐานประกอบคำขออนุญาตประกอบการค้าข้าว ลงวันที่ ๒๙ธันวาคม พ.ศ. ๒๕๓๕(๔)ประกาศกรมการค้าภายใน เรื่องการแก้ไขเพิ่มเติมเอกสารที่ใช้เป็นหลักฐานประกอบคำขออนุญาตประกอบการค้าข้าวลงวันที่ ๒ พฤษภาคม พ.ศ. ๒๕๔๖ ข้อ๔ ในระเบียบนี้ผู้ประกอบการค้าข้าว หมายความว่าผู้ประกอบการค้าข้าวประเภทสีข้าวเฉพาะที่เป็นโรงสีขนาดกลางหรือโรงสีขนาดใหญ่ผู้ประกอบการค้าข้าวประเภทขายส่งผู้ประกอบการค้าข้าวประเภทค้าข้าวส่งไปจำหน่ายต่างประเทศข้อ๕ให้อธิบดีกรมการค้าภายในเป็นผู้รักษาการตามระเบียบนี้หมวด ๑การยื่นคำขออนุญาตประกอบการค้าข้าว ข้อ ๖ผู้ประกอบการค้าข้าวที่ประสงค์จะขออนุญาตประกอบการค้าข้าวให้ยื่นคำขอตามแบบที่คณะกรรมการปฏิบัติการตามพระราชบัญญัติการค้าข้าวพุทธศักราช ๒๔๘๙ กำหนด ดังต่อไปนี้(๑)คำขออนุญาตประกอบการค้าข้าวประเภทสีข้าวที่เป็นโรงสีขนาดกลางหรือโรงสีขนาดใหญ่ตามแบบ คข. ๑(๒) คำขออนุญาตประกอบการค้าข้าวประเภทขายส่งและประเภทค้าข้าวส่งไปจำหน่ายต่างประเทศตามแบบ คข. ๒(๓)คำขออนุญาตเปลี่ยนแปลงรายการในหนังสืออนุญาตประกอบการค้าข้าวตามแบบ คข. ๗(๔) คำขอต่ออายุหนังสืออนุญาตให้ประกอบการค้าข้าวตามแบบ คข. ๘(๕) คำขอใบแทนหนังสืออนุญาตประกอบการค้าข้าว ตามแบบคข. ๑ หรือคข. ๒ แล้วแต่กรณีข้อ ๗คำขออนุญาตประกอบการค้าข้าวให้ยื่นต่อพนักงานเจ้าหน้าที่ ณ สถานที่ราชการดังต่อไปนี้(๑)ผู้ประกอบการค้าข้าวที่มีสำนักงานแห่งใหญ่ตั้งอยู่ในเขตกรุงเทพมหานครให้ยื่น ณกรมการค้าภายใน กระทรวงพาณิชย์(๒) ผู้ประกอบการค้าข้าวที่มีสำนักงานแห่งใหญ่ตั้งอยู่ในเขตท้องที่จังหวัดอื่นให้ยื่นณ สำนักงานการค้าภายในจังหวัดแห่งท้องที่นั้นข้อ ๘การยื่นคำขออนุญาตประกอบการค้าข้าวให้ยื่นพร้อมเอกสารหลักฐานดังต่อไปนี้(๑)การขออนุญาตประกอบการค้าประเภทสีข้าวเฉพาะที่เป็นโรงสีขนาดกลางหรือโรงสีขนาดใหญ่(ก)หนังสือรับรองของสำนักงานทะเบียนหุ้นส่วนบริษัทแสดงการจดทะเบียนวัตถุประสงค์ในการประกอบการค้าข้าว รายชื่อผู้มีอำนาจผูกพันนิติบุคคลและสถานที่ตั้งสำนักงาน ซึ่งออกให้ไม่เกินหนึ่งเดือน กรณีนิติบุคคล(ข)หนังสือมอบอำนาจกรณีมอบอำนาจให้ผู้อื่นมายื่นคำขออนุญาต(ค) สำเนาใบทะเบียนพาณิชย์ กรณีบุคคลธรรมดา(ง) ภาพถ่ายบัตรประจำตัวประชาชน(จ) สำเนาใบอนุญาตประกอบกิจการโรงงาน (ร.ง. ๔)ซึ่งยังคงได้รับอนุญาตอยู่จนถึงปีที่ยื่นคำขออนุญาต(๒) การขออนุญาตประกอบการค้าข้าวประเภทขายส่งยื่นเอกสารหลักฐานตาม (๑) (ก) (ข) (ค) (ง) แล้วแต่กรณี(๓)การขออนุญาตประกอบการค้าข้าวประเภทค้าข้าวส่งไปจำหน่ายต่างประเทศ(ก)หนังสือรับรองของสำนักงานทะเบียนหุ้นส่วนบริษัทแสดงการจดทะเบียนวัตถุประสงค์ในการค้าข้าวส่งไปจำหน่ายต่างประเทศ รายชื่อคณะกรรมการผู้มีอำนาจผูกพันนิติบุคคล ทุนจดทะเบียน สถานที่ตั้งสำนักงานซึ่งออกให้ไม่เกินหนึ่งเดือน(ข)หลักฐานการมีเงินทุนจดทะเบียนที่ได้เรียกชำระแล้วไม่น้อยกว่าห้าล้านบาท(ค)หลักฐานแสดงกรรมสิทธิ์หรือสิทธิครอบครองในการมีโรงเก็บข้าวเพื่อส่งออก(ง) เอกสารหลักฐานตาม (๑) (ข)(จ) แผนที่โดยสังเขปแสดงสถานที่ตั้งสำนักงาน(ฉ)แผนที่โดยสังเขปและแผนผังแสดงสถานที่ตั้งโกดังเก็บข้าวผู้ประกอบการค้าข้าวประเภทค้าข้าวส่งไปจำหน่ายต่างประเทศที่มีวัตถุประสงค์จะส่งเฉพาะข้าวสารบรรจุกล่องหรือหีบห่อที่มีน้ำหนักข้าวสุทธิไม่เกินสิบสองกิโลกรัมต่อกล่องหรือหีบห่อยื่นเอกสารหลักฐานตาม (๓) (ก) (ง) (จ)ผู้ประกอบการค้าข้าวประเภทค้าข้าวส่งไปจำหน่ายต่างประเทศเฉพาะประเทศที่มีชายแดนติดต่อกับประเทศไทย ยื่นเอกสารหลักฐานตาม (๓) (ก) (ง) (จ)กรณีเป็นนิติบุคคล ยื่นเอกสารหลักฐานตาม (๑) (ข) (ค) (ง) และ (๓) (จ)กรณีเป็นบุคคลธรรมดา(๔) การขออนุญาตประกอบการค้าข้าวประเภทค้าข้าวส่งไปจำหน่ายต่างประเทศที่ผู้ประกอบการค้าข้าวเป็นรัฐวิสาหกิจยื่นหนังสือรับรองของกระทรวง ทบวง กรม ที่กำกับดูแลรัฐวิสาหกิจนั้นโดยแสดงรายชื่อคณะกรรมการ ผู้อำนวยการผู้จัดการกรรมการซึ่งเป็นผู้แทนของรัฐวิสาหกิจในกิจการอันเกี่ยวกับบุคคลภายนอก ทุนวัตถุประสงค์ในการค้าข้าวส่งไปจำหน่ายต่างประเทศซึ่งรับรองไว้ก่อนยื่นคำขออนุญาตไม่เกินหนึ่งเดือนกรณีเป็นรัฐวิสาหกิจประเภทบริษัทหรือห้างหุ้นส่วนนิติบุคคลที่ส่วนราชการมีทุนรวมอยู่ด้วยยื่นเอกสารหลักฐานตาม (๓) (ก) (ง)(๕) การขออนุญาตประกอบการค้าข้าวประเภทค้าข้าวส่งไปจำหน่ายต่างประเทศที่ผู้ประกอบการค้าข้าวเป็นสหกรณ์หรือกลุ่มเกษตรกรยื่นหนังสือรับรองของกระทรวง ทบวง กรม ที่กำกับดูแลสหกรณ์หรือกลุ่มเกษตรกรโดยแสดงรายชื่อคณะกรรมการกรรมการซึ่งเป็นผู้แทนของสหกรณ์หรือกลุ่มเกษตรกรในกิจการอันเกี่ยวกับบุคคลภายนอกทุน วัตถุประสงค์ในการค้าข้าวส่งไปจำหน่ายต่างประเทศข้อ๙กรณีมีการเปลี่ยนแปลงรายการในหนังสืออนุญาตให้ประกอบการค้าข้าวให้ยื่นคำขออนุญาตพร้อมหนังสืออนุญาตฉบับเดิมและหลักฐานแสดงการเปลี่ยนแปลงรายการในหนังสืออนุญาตข้อ๑๐ กรณีหนังสืออนุญาตชำรุด สูญหายให้ยื่นคำขอใบแทนหนังสืออนุญาตโดยยื่นคำขอพร้อมหนังสืออนุญาตฉบับเดิมหรือหลักฐานการแจ้งความของสูญหายต่อพนักงานสอบสวนข้อ๑๑การขอต่ออายุหนังสืออนุญาตให้ประกอบการค้าข้าวให้ยื่นคำขออนุญาตพร้อมหนังสืออนุญาตฉบับเดิมและเอกสารหลักฐานประกอบคำขออนุญาตข้อ๘ ภายในวันที่ ๓๑ ธันวาคมของทุกปีหมวด ๒การออกหนังสืออนุญาต ข้อ๑๒ให้เจ้าหน้าที่กรมการค้าภายในที่รับคำขออนุญาตจัดทำทะเบียนแสดงรายละเอียดเกี่ยวกับประเภทของการขออนุญาตประกอบการค้าข้าวลำดับการรับ วันเดือนปีที่รับ ชื่อผู้ขออนุญาตข้อ๑๓ เมื่อเจ้าหน้าที่ได้รับคำขออนุญาตให้ตรวจสอบเอกสารหลักฐานให้ถูกต้องครบถ้วนและสถานที่เก็บข้าว และนำเสนอผู้มีอำนาจอนุญาตพร้อมเสนอความเห็นประกอบการพิจารณาอนุญาตกรณีเอกสารหลักฐานไม่ครบถ้วนให้เจ้าหน้าที่แจ้งให้ผู้ยื่นคำขออนุญาตแก้ไขและยื่นใหม่ให้ถูกต้องครบถ้วนภายในเจ็ดวันทำการนับแต่วันที่ได้รับแจ้งหากผู้ยื่นคำขออนุญาตไม่ดำเนินการภายในเวลาที่กำหนดให้จำหน่ายคำขออนุญาตดังกล่าวข้อ๑๔ให้พนักงานเจ้าหน้าที่ซึ่งมีอำนาจอนุญาตพิจารณาออกหนังสืออนุญาตประกอบการค้าข้าวการขออนุญาตเปลี่ยนแปลงรายการในหนังสืออนุญาตการขอใบแทนหนังสืออนุญาตและการขอต่ออายุหนังสืออนุญาตให้แล้วเสร็จภายในหนึ่งวันทำการระยะเวลาตามวรรคหนึ่งให้นับตั้งแต่เมื่อได้รับคำขออนุญาตและเอกสารหลักฐานถูกต้องครบถ้วนข้อ๑๕ให้พนักงานเจ้าหน้าที่ซึ่งมีอำนาจหน้าที่พิจารณาอนุญาตออกหนังสืออนุญาตตามแบบที่กำหนด ดังต่อไปนี้(๑)หนังสืออนุญาตประกอบการค้าข้าวประเภทสีข้าว ตามแบบ คข. ๓(๒)หนังสืออนุญาตประกอบการค้าข้าวประเภทขายส่ง ตามแบบ คข. ๕ ก(๓)หนังสืออนุญาตประกอบการค้าข้าวประเภทค้าข้าวส่งไปจำหน่ายต่างประเทศ ตามแบบ คข. ๓๑ก(๔)หนังสืออนุญาตให้เปลี่ยนแปลงรายการในหนังสืออนุญาตและใบแทนหนังสืออนุญาต ตามแบบคข. ๓ คข. ๕ ก หรือ คข. ๓๑ ก แล้วแต่กรณีข้อ๑๖การออกหนังสืออนุญาตให้ประกอบการค้าข้าวให้ออกต้นฉบับให้แก่ผู้ได้รับหนังสืออนุญาตและเก็บคู่ฉบับไว้เป็นหลักฐานการออกเลขที่หนังสืออนุญาตให้เรียงลำดับตามปีปฏิทินกรณีที่เป็นการออกหนังสืออนุญาตให้เปลี่ยนแปลงรายการในหนังสืออนุญาตหรือออกใบแทนหนังสืออนุญาตให้ออกเลขที่ของหนังสืออนุญาตฉบับเดิมข้อ๑๗ให้พนักงานเจ้าหน้าที่ซึ่งมีอำนาจหน้าที่พิจารณาอนุญาตกำหนดระยะเวลาการอนุญาต จนถึงวันที่ ๓๑ธันวาคมของปีที่ออกหนังสืออนุญาตไว้ในหนังสืออนุญาตประกาศ ณ วันที่ ๓๐กันยายน พ.ศ. ๒๕๔๗ศิริพล ยอดเมืองเจริญอธิบดีกรมการค้าภายใน[เอกสารแนบท้าย]๑.คำขออนุญาตประกอบการค้าข้าว (ประเภททำการสีข้าว) (แบบ ค.ข. ๑)๒.คำขออนุญาตประกอบการค้าข้าว (ประเภทร้านขายส่ง ขายปลีก มียุ้งฉาง เรือข้าวและประเภทอื่น ๆ) (แบบ ค.ข. ๒)๓.คำขอเปลี่ยนแปลงรายการในหนังสือขออนุญาตประกอบการค้าข้าว (แบบ ค.ข. ๗)๔.คำขออนุญาตต่ออายุหนังสืออนุญาต (แบบ ค.ข. ๘)๕.หนังสืออนุญาตให้ประกอบการค้าข้าว ประเภทสีข้าว (แบบ ค.ข. ๓)๖.หนังสืออนุญาตให้ประกอบการค้าข้าว ประเภทขายส่ง (แบบ ค.ข. ๕ค)๗.หนังสืออนุญาตให้ประกอบการค้าข้าว ประเภทค้าข้าวส่งไปจำหน่ายต่างประเทศ (แบบ ค.ข.๓๑ค)(ดูข้อมูลจากภาพกฎหมาย)ญาณี/พิมพ์๒๗ เมษายน ๒๕๔๘สุนันทา/พุทธพัท/ตรวจ๑๓ พฤษภาคม ๒๕๔๘จุฑามาศ/ปรับปรุง๒๒ กรกฎาคม ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๑๓๗ ง/หน้า ๒๐/๑๗ ธันวาคม ๒๕๔๗